**แผนปฏิบัติการ**

**โรคที่ป้องกันโรคติดต่อที่ป้องกันได้ด้วยวัคซีน**

**สถานการณ์ความจำเป็นเกี่ยวกับประเด็นการพัฒนา**

**ประเทศไทย ใช้วัคซีนเป็นเครื่องมือสำคัญในการป้องกันและควบคุมโรคติดต่อที่ป้องกันได้ด้วยวัคซีน โดยได้จัดตั้งแผนงานสร้างเสริมภูมิคุ้มกันโรคนับเป็นเวลาเกือบ ๔ ทศวรรษ ตลอดระยะเวลาที่ผ่านมา มีการพัฒนาและปรับปรุงการดำเนินงานอย่างต่อเนื่อง อาทิเช่น การคงรักษาและเร่งรัดระดับความครอบคลุมการได้รับวัคซีนในประชากรกลุ่มเป้าหมายให้สูงตามเกณฑ์เป้าหมาย การเพิ่มวัคซีนใหม่เพื่อให้ประชากรกลุ่มเป้าหมายได้รับการป้องกันโรคที่มีความสำคัญมากขึ้น การปรับชนิดของวัคซีนเดิมเพื่อเพิ่มประสิทธิภาพและลดจำนวนครั้งในการให้บริการ การปรับตารางการให้วัคซีนตามระบบปกติ การรณรงค์ให้วัคซีนแก่ประชากรกลุ่มเสี่ยงเพื่อป้องกันไม่ให้โรคระบาดเป็นวงกว้าง การดำเนินงานตามพันธะสัญญาร่วมกับนานาประเทศทั่วโลกในการกำจัดและกวาดล้างโรค ผลการดำเนินงานมีความก้าวหน้ามาโดยตลอด โดยเฉพาะความครอบคลุมของการได้รับวัคซีน และจำนวนผู้ป่วยโรคติดต่อที่ป้องกันได้ด้วยวัคซีนมีแนวโน้มลดลงทุกโรค ที่สำคัญคือประเทศไทยไม่พบผู้ป่วยด้วยโรคโปลิโอติดต่อกันเป็นเวลากว่า ๑๙ ปี**

 **ถึงแม้ว่าผลการดำเนินงานโดยเฉพาะความครอบคลุมการได้รับวัคซีนในภาพรวมจะมีอัตราสูงตามเกณฑ์เป้าหมายที่กำหนด และสถานการณ์โรคติดต่อที่ป้องกันได้ด้วยวัคซีนจะมีแนวโน้มลดลงก็ตาม อย่างไร ก็ตาม แผนงานฯ ยังมีภารกิจที่ท้าทายหลายประการ ได้แก่ (1) พบความครอบคลุมการได้รับวัคซีนต่ำกว่าเกณฑ์ในประชากรบางกลุ่ม ส่งผลให้เกิดการระบาดของโรคคอตีบและหัดเป็นบางพื้นที่ ส่วนใหญ่เป็นกลุ่มเป้าหมายที่อาศัยตามเขตชายแดน โดยเฉพาะ 4 จังหวัดชายแดนภาคใต้ พื้นที่ทุรกันดาร พื้นที่เขตเมือง บุตรแรงงานเคลื่อนย้าย (2) โรคติดต่อที่ป้องกันได้ด้วยวัคซีนมีแนวโน้มพบในผู้ใหญ่มากขึ้น จากการที่กลุ่มดังกล่าวเกิดก่อนแผนงานสร้างเสริมภูมิคุ้มกันโรคหรือในช่วงต้นของแผนงานฯ ทำให้ไม่ได้รับวัคซีนในวัยเด็ก (3) การดำเนินงานกำจัดกวาดล้างโรคตามพันธะสัญญานานาชาติ (4) การปรับตารางการให้วัคซีนตามระบบปกติและการรณรงค์ให้วัคซีนแก่ประชากรกลุ่มเสี่ยงเพื่อให้สอดคล้องกับระบาดวิทยาของโรคและรองรับการเข้าสู่ประชาคมอาเซียน (5) การนำวัคซีนใหม่เข้ามาใช้ในแผนงานฯ (6) การพัฒนาคลังวัคซีนและการบริหารจัดการวัคซีนให้มีประสิทธิภาพยิ่งขึ้น (7)การที่สาธารณชนให้ความสนใจต่ออาการภายหลังได้รับวัคซีนมากขึ้น เนื่องจากโรคติดต่อที่ป้องกันได้ด้วยวัคซีนมีแนวโน้มลดลง ทำให้ไม่ตระหนักถึงความสำคัญในการได้รับวัคซีนและปฏิเสธการรับวัคซีน(8)การพัฒนาศักยภาพบุคลากรที่ปฏิบัติงานสร้างเสริมภูมิคุ้มกันโรคให้สามารถบริการประชาชนได้ตามมาตรฐาน**

 **จังหวัดพระนครศรีอยุธยา จึงได้จัดแผนปฏิบัติการป้องกันโรคติดต่อที่ป้องกันด้วยวัคซีน ตามนโยบายแผนงานสร้างเสริมภูมิคุ้มกันโรค ตามกำหนดมาตรการและดำเนินการอย่างเป็นรูปธรรม โดยมีเป้าหมายที่สำคัญคือให้ประชาชนได้รับบริการวัคซีนที่มีคุณภาพได้ตามมาตรฐาน อันจะเสริมสร้างภูมิคุ้มกันให้คนจังหวัดพระนครศรีอยุธยา และคนไทยปลอดภัยจากโรคติดต่อที่ป้องกันได้ด้วยวัคซีนมีคุณภาพชีวิตที่ดีตลอดไป**

**วัตถุประสงค์**

เพื่อลดการเกิดโรคติดต่อที่สามารถป้องกันได้ด้วยวัคซีน

**เป้าหมาย**

๑. ไม่มีผู้ป่วยโรคโปลิโอจากการติดเชื้อภายในจังหวัดพระนครศรีอยุธยา

๒. ลดอัตราป่วยด้วยโรคติดต่อที่ป้องกันได้ด้วยวัคซีนตามเกณฑ์รายโรค

* ผู้ป่วยยืนยันโรคหัดไม่เกิน ๒ ต่อประชากรล้านคนทุกกลุ่มอายุในปี ๒๕๖๒

และไม่เกิน ๑ ต่อประชากรล้านคน ในปี ๒๕๖๓

* โรคคอตีบไม่เกิน ๐.๐๑๕ ต่อประชากรแสนคน
* โรคไอกรนไม่เกิน ๐.๐๘ ต่อประชากรแสนคน
* โรคไข้สมองอักเสบเจอี ไม่เกิน ๐.๑๕ ต่อประชากรแสนคน

๓. กำจัดโรคบาดทะยักในทารกแรกเกิดให้เหลือไม่เกิน ๑ ต่อพันเด็กเกิดมีชีพรายจังหวัด

 ๔. รักษาระดับอัตราการเป็นพาหะโรคตับอักเสบบีในเด็กอายุต่ำกว่า ๕ ปี ให้อยู่ในระดับไม่เกินร้อยละ ๐.๑๒ (๙,๐๐๐ ราย)

**ตัวชี้วัดตามเป้าหมาย**

ความครอบคลุมการได้รับวัคซีนทุกชนิดตามแผนงานสร้างเสริมภูมิคุ้มกันโรคในทุกพื้นที่ (หมู่บ้าน/ตำบล/เทศบาล) ในกลุ่มเป้าหมาย ไม่น้อยกว่า ร้อยละ ๙๐ (ยกเว้น MMR) และวัคซีนในโรงเรียน ไม่น้อยกว่า ร้อยละ ๙๕ รายปี โดยจำแนกตามกลุ่มอายุดังนี้

**กลุ่มอายุ ครบ ๑ ปี**

1. ความครอบคลุมการได้รับวัคซีนบีซีจี (BCG) ในเด็กอายุครบ ๑ ปี ไม่น้อยกว่าร้อยละ ๙๐
2. ความครอบคลุมการได้รับวัคซีนตับอักเสบบี (HB๑) ในเด็กอายุครบ ๑ ปี ไม่น้อยกว่าร้อยละ ๙๐
3. ความครอบคลุมการได้รับวัคซีนคอตีบ บาดทะยัก ไอกรน ตับอักเสบบี (DTP-HB3) ในเด็กอายุครบ ๑ ปี ไม่น้อยกว่าร้อยละ ๙๐
4. ความครอบคลุมการได้รับวัคซีนโปลิโอ (OPV๓) ในเด็กอายุครบ ๑ ปี ไม่น้อยกว่าร้อยละ ๙๐
5. ความครอบคลุมการได้รับวัคซีนโปลิโอชนิดฉีด (IPV) ในเด็กอายุครบ ๑ ปีไม่น้อยกว่าร้อยละ ๙๐
6. ความครอบคลุมการได้รับวัคซีนหัด คางทูม หัดเยอรมัน (MMR๑) ในเด็กอายุครบ ๑ ปีไม่น้อยกว่าร้อยละ ๙๕

**กลุ่มอายุ ครบ ๒ ปี**

1. ความครอบคลุมการได้รับวัคซีนคอตีบ บาดทะยัก ไอกรน ตับอักเสบบี (DTP๔) ในเด็กอายุครบ ๒ ปีไม่น้อยกว่าร้อยละ ๙๐
2. ความครอบคลุมการได้รับวัคซีนโปลิโอ (OPV๔) ในเด็กอายุครบ ๒ ปี ไม่น้อยกว่าร้อยละ ๙๐
3. ความครอบคลุมการได้รับวัคซีนไข้สมองอักเสบเจอี (JE) ในเด็กอายุครบ ๒ ปี ไม่น้อยกว่าร้อยละ ๙๐

**กลุ่มอายุ ครบ ๓ ปี**

1. ความครอบคลุมการได้รับวัคซีนหัด คางทูม หัดเยอรมัน (MMR๒) ในเด็กอายุครบ ๓ ปี ไม่น้อยกว่าร้อยละ ๙๕
2. ความครอบคลุมการได้รับวัคซีนไข้สมองอักเสบเจอี (JE) ในเด็กอายุครบ ๓ ปี ไม่น้อยกว่า ร้อยละ ๙๐

**กลุ่มอายุ ครบ ๕ ปี**

1. ความครอบคลุมการได้รับวัคซีนคอตีบ บาดทะยัก ไอกรน ตับอักเสบบี (DTP5) ในเด็กอายุครบ ๕ ปี ไม่น้อยกว่า ร้อยละ ๙๐
2. ความครอบคลุมการได้รับวัคซีนโปลิโอ (OPV5) ในเด็กอายุครบ ๕ ปี ไม่น้อยกว่า ร้อยละ ๙๐

**กลุ่มนักเรียน**

1. ความครอบคลุมการได้รับวัคซีนเอชพีวีในเด็กนักเรียนหญิงชั้น ป.๕ ไม่น้อยกว่า ร้อยละ ๙๕
2. ความครอบคลุมการได้รับวัคซีน dT ในนักเรียนชั้น ป.๖ ไม่น้อยกว่า ร้อยละ ๙๕
* สถานบริการที่ได้รับการสุ่มประเมินผ่านเกณฑ์การประเมินมาตรฐานการดำเนินงานสร้างเสริมภูมิคุ้มกันโรค (ร้อยละ ๘๐)

**กลไกการบริหารจัดการแผนเพื่อให้แผนบรรลุผลตามวัตถุประสงค์/เป้าหมาย**

1. รักษาระดับความครอบคลุมการได้รับวัคซีนขั้นพื้นฐานในกลุ่มเป้าหมาย (routine) และเร่งรัดความครอบคลุมการได้รับวัคซีนในประชากรกลุ่มเสี่ยง (Supplement immunization activity: SIA)
2. เฝ้าระวังโรคติดต่อที่ป้องกันได้ด้วยวัคซีน รวมทั้งอาการภายหลังได้รับการสร้างเสริมภูมิคุ้มกันโรค (AEFI)
3. สอบสวนและควบคุมโรคติดต่อที่ป้องกันได้ด้วยวัคซีนอย่างรวดเร็วและมีประสิทธิภาพ
4. รณรงค์ให้วัคซีนที่จำเป็นแก่ประชากรกลุ่มเสี่ยงยกระดับคุณภาพการให้บริการวัคซีนและการดำเนินงานสร้างเสริมภูมิคุ้มกันโรค
5. การนำวัคซีนใหม่มาใช้ใน**แผนงานสร้างเสริมภูมิคุ้มกันโรค**

**การติดตามประเมินผล**

| **ตัวชี้วัด** | **วิธีการวัด/จัดเก็บข้อมูล** | **เครื่องมือ** | **ความถี่ในการ****จัดเก็บข้อมูล** | **ผู้รับผิดชอบหลัก** |
| --- | --- | --- | --- | --- |
| ร้อยละความครอบคลุมการได้รับวัคซีนทุกชนิดในกลุ่มเป้าหมาย | - การสำรวจ (ความครอบคลุมการได้รับวัคซีนในกลุ่มเสี่ยง)  | - แบบสำรวจความครอบคลุมการได้รับวัคซีนในพื้นที่เสี่ยง | ปีละ ๑ ครั้ง | สสจ.พระนครศรีอยุธยา |
| - การประมวลผลจากรายงาน ๔๓ แฟ้มมาตรฐาน สนย. รายไตรมาส (ความครอบคลุมการได้รับวัคซีนในเด็กกลุ่มเป้าหมาย | - ฐานข้อมูล HDC dashboard (Health data center) ของศูนย์เทคโนโลยีสารสนเทศและการสื่อสาร สป.  | ไตรมาสละ ๑ ครั้ง | สสจ.พระนครศรีอยุธยา |
| - การสำรวจ (ความครอบคลุมการได้รับวัคซีนในเด็กกลุ่มเป้าหมาย) | - แบบสำรวจความครอบคลุมการได้รับวัคซีนขั้นพื้นฐาน | ไตรมาสละ ๑ ครั้ง | กองโรคป้องกันด้วยวัคซีน |
| ร้อยละของสถานบริการที่ได้รับการสุ่มประเมินผ่านเกณฑ์การประเมิน | การลงพื้นทีเพื่อติดตามประเมิน | แบบประเมินมาตรฐานการดำเนินงานสร้างเสริมภูมิคุ้มกันโรค  | ปีละ ๑ ครั้ง | สสจ.พระนครศรีอยุธยา |
| ร้อยละของบุคลากรที่รับผิดชอบที่ได้รับพัฒนาองค์ความรู้ | การอบรม/การประชุมเชิงปฏิบัติการ | คู่มือ/หลักสูตรการอบรมการดำเนินงานสร้างเสริมภูมิคุ้มกันโรค  | ปีละ ๑ ครั้ง | สสจ.พระนครศรีอยุธยา |
| รูปแบบการให้บริการวัคซีนผู้ใหญ่และประชากรกลุ่มเสี่ยง | - การลงพื้นทีในจังหวัดนำร่องเพื่อพัฒนารูปแบบ  | แนวทางการนิเทศติดตามการให้บริการวัคซีนผู้ใหญ่และประชากรกลุ่มเสี่ยง | ปีละ ๑ ครั้ง | สสจ.พระนครศรีอยุธยา |

**วงเงินงบประมาณพร้อมแหล่งที่มาของงบประมาณ**

๑. การให้บริการวัคซีนขั้นพื้นฐานแก่กลุ่มเป้าหมายตามกำหนดปกติ วัคซีนรณรงค์ประจำปี จาก สปสช.

๒. งบประมาณดำเนินการ จากกรมควบคุมโรค

พื้นที่เป้าหมาย : ประชากรกลุ่มเป้าหมายจังหวัดพระนครศรีอยุธยา

**ผู้รับผิดชอบ**

หน่วยงานหลัก

- สำนักงานสาธารณสุขจังหวัด (สสจ.)

- โรงพยาบาลศูนย์ /ทั่วไป/ชุมชน

- สำนักงานสาธารณสุขอำเภอ

- โรงพยาบาลชุมชน(รพ.สต.)

หน่วยสนับสนุนได้แก่

- องค์กรปกครองส่วนท้องถิ่น(อปท.)

- สถานบริการสาธารณสุขนอกสังกัดกระทรวงสาธารณสุข

- อาสาสมัครสาธารณสุขประจำหมู่บ้าน (อสม.)

**สรุปแนวทางการดำเนินการ/กิจกรรมโครงการ** (ดังตารางสรุป)

| **มาตรการ/โครงการ** | **กรอบระยะเวลา** | **ผู้รับผิดชอบ** | **วงเงิน** | **เป้าหมาย** | **ตัวชี้วัด** |
| --- | --- | --- | --- | --- | --- |
| **๒๕๖๒** | **๒๕๖๓** | **๒๕๖๔** |
| **๑** | **๒** | **๓** | **๔** | **๑** | **๒** | **๓** | **๔** | **๑** | **๒** | **๓** | **๔** | **(ล้านบาท)** | **แหล่งเงิน** |
| **มาตรการที่ ๑ รักษาระดับความครอบคลุมการได้รับวัคซีนขั้นพื้นฐานในกลุ่มเป้าหมาย (routine) และเร่งรัดความครอบคลุมการได้รับวัคซีนในประชากรกลุ่มเสี่ยง (supplement immunization activity: SIA)** |
| **กิจกรรม ๑**การให้บริการวัคซีนขั้นพื้นฐานแก่กลุ่มเป้าหมายตาม กำหนดปกติรวมทั้งติดตามเก็บตกในกลุ่มเป้าหมายที่ได้รับวัคซีนไม่ครบถ้วน | / | / | / | / | / | / | / | / | / | / | / | / | * รพ.ทุกแห่ง
 |  | - สปสช.- สป.สธ. | -ความครอบคลุมการได้รับวัคซีนไม่น้อยกว่าร้อยละ ๙๐(ยกเว้น MMR และวัคซีนในโรงเรียนไม่น้อยกว่าร้อยละ ๙๕) | ร้อยละความครอบคลุมการได้รับวัคซีนทุกชนิดในกลุ่มเป้าหมาย |
| ๑..๒ให้บริการวัคซีนขั้นพื้นฐานแก่กลุ่มเป้าหมายตามกำหนดปกติรวมทั้งติดตามเก็บตกกลุ่มเป้าหมายที่ได้รับวัคซีนไม่ครบถ้วน | / | / | / | / | / | / | / | / | / | / | / | / | - สถานบริการสาธารณสุขในและนอกสังกัดกระทรวง สาธารณสุข (ทั้งภาครัฐและเอกชน) |  | - สปสช.- สป.สธ. | -ความครอบคลุมการได้รับวัคซีนไม่น้อยกว่าร้อยละ ๙๐(ยกเว้น MMR และวัคซีนในโรงเรียนไม่น้อยกว่าร้อยละ ๙๕) | ร้อยละความครอบคลุมของการได้รับวัคซีนของเด็กกลุ่มเป้าหมาย |
| ๑.๓ ติดตาม ควบคุมกำกับข้อมูลรายงานความครอบคลุมการได้รับวัคซีนทุกชนิดในกลุ่มเป้าหมาย และตรวจสอบประวัติความครอบคลุมการได้รับวัคซีนในกลุ่มเป้าหมาย | / | / | / | / | / | / | / | / | / | / | / | / | * กรมควบคุมโรค
* สสจ.พระนครศรีอยุธยา
 |  | กรมควบคุมโรค | - ความครอบคลุมการได้รับวัคซีนไม่น้อยกว่าร้อยละ ๙๐ (ยกเว้น MMR และวัคซีนในโรงเรียนไม่น้อยกว่าร้อยละ ๙๕) | ร้อยละความครอบคลุมของการได้รับวัคซีนของเด็กกลุ่มเป้าหมาย |
| ๑.๔ พัฒนารูปแบบการให้วัคซีนในผู้ใหญ่และประชากรกลุ่มเสี่ยง | / | / | / | / | / | / | / | / | / | / | / | / | * สสจ.
* รพ.ทุกแห่ง
 |  |  | จัดตั้งคลินิกให้บริการวัคซีนในผู้ใหญ่ ทุกรพ. | ร้อยละความครอบคลุมการได้รับวัคซีนทุกชนิดในกลุ่มเป้าหมายผู้ใหญ่และประชากรกลุ่มเสี่ยง |
| **๑.๕** สนับสนุนเอกสารวิชาการแก่เจ้าหน้าที่และสื่อประชาสัมพันธ์กลุ่มเป้าหมาย | / | / | / | / | / | / | / | / | / | / | / | / | กรมคร.สสจ.. |  |  | ทุกโรงพยาบาล | หน่วยบริการได้รับการสนับสนุนเอกสารวิชาการ/สื่อ |
| **มาตรการที่ ๒ เฝ้าระวัง สอบสวน ควบคุมโรคติดต่อที่ป้องกันได้ด้วยวัคซีนรวมทั้งอาการภายหลังได้รับการสร้างเสริมภูมิคุ้มกันโรค (AEFI)** |
| **กิจกรรมที่ ๑**เฝ้าระวัง และรายงานผู้ป่วยโรคติดต่อที่ป้องกันได้ด้วยวัคซีน รวมทั้งอาการภายหลังได้รับการสร้างเสริมภูมิคุ้มกันโรค  | / | / | / | / | / | / | / | / | / | / | / | / | * สสจ.
* รพ.ทุกแห่ง
 |  | กรมควบคุมโรค | ทุกรพ. | - ทราบอัตราป่วยด้วยโรคติดต่อที่ป้องกันได้ด้วยวัคซีน- ทราบอัตราอาการไม่พึงประสงค์ภายหลังได้รับการสร้างเสริมภูมิคุ้มกันโรค (AEFI) |
| **กิจกรรมที่ ๒**สอบสวนโรคติดต่อที่ป้องกันได้ด้วยวัคซีน รวมทั้งอาการภายหลังได้รับการสร้างเสริมภูมิคุ้มกันโรค (AEFI) | / | / | / | / | / | / | / | / | / | / | / | / | * สสจ.
* รพ.ทุกแห่ง
 |  | กรมควบคุมโรค | ทุกรพ. | ร้อยละของการสอบสวนโรคติดต่อที่ป้องกันได้ด้วยวัคซีน รวมทั้งอาการภายหลังได้รับการสร้างเสริมภูมิคุ้มกันโรค (AEFI) |
| **มาตรการที่ ๓ ยกระดับคุณภาพการให้บริการวัคซีนและการดำเนินงานสร้างเสริมภูมิคุ้มกันโรค** |
| **กิจกรรมที่ ๑**ประเมินมาตรฐานการดำเนินงานสร้างเสริมภูมิคุ้มกันโรค | / | / | / | / | / | / | / | / | / | / | / | / | * สสจ.
 |   | * กรมควบคุมโรค
 | รพ.ทุกแห่ง | ร้อยละ ๘๐ ของสถานบริการสาธารณสุขที่สุ่มผ่านเกณฑ์การประเมินมาตรฐานการดำเนินงาน |